GiliGold/VAD_KnessetCorpus huggingface dataset:
יואב סגלוביץ':
 אם זאת בעיה אז אני חושב ששווה להיכנס לאיזשהו משהו יותר עמוק כי זה באמת לא כל משרדי הממשלה בארץ, אבל אם כבר עושים משהו ממשלתי, הממשלה יודעת לעשות את זה וצריך תמיד את המשוגע לדבר שיעשה את זה, אז נבחרת, אם זה בסדר מבחינתך
דינה דומיניץ:
כמובן
יואב סגלוביץ':
אני מציע לדיון הבא, אנחנו נקבע היום כבר את הדיון הבא
יואב סגלוביץ':
 הוא יהיה לא עוד הרבה זמן, לראות איך אנחנו מתקדמים עם זה
יואב סגלוביץ':
 תיראו, יש מתנדבים בכל מקום ויש אנשים טובים באמצע הדרך
יואב סגלוביץ':
 באמת יש פה ארגוני התנדבות, חבל על הזמן
יואב סגלוביץ':
 בסוף הנגשה שפתית זה משהו
יואב סגלוביץ':
 כמו שאמרו, יש בעיה להוציא חשבוניות
יואב סגלוביץ':
 בקיצור, צריך לטפל בזה, בסדר? אז אני מודה לך
יאיר לוי:
רק שאלה לביטוח לאומי
יאיר לוי:
 יאיר לייבל, פורום ארגוני הפליטים
יאיר לוי:
 יש לכם פנסיונרים דוברי תיגרינית?
שירה אהרון:
לא שמעתי על זה
יאיר לוי:
נושא ההתנדבות הוא אולי לא מדויק
יואב סגלוביץ':
יש בעיה עם יוצאים של חבר המדינות
יואב סגלוביץ':
 לא הכול זה יוצאי אפריקה בהקשר לא של סחר בבני אדם וגם לא בשיח של התעללות
יואב סגלוביץ':
 אין פתרון של 100%
יואב סגלוביץ':
 אם 2% מההתנדבות של הביטוח הלאומי, נרוויח טוב
יואב סגלוביץ':
 אם נרוויח עוד 98% מדומיניץ, אנחנו על 100, אבל אני מסתפק בדיון הזה על שיפור של 20%
טל הוכמן:
אני רק רוצה להגיד לגבי המצב של התרגום במשטרה
טל הוכמן:
 אנחנו מקבלות הרבה דיווחים על אפילו לא שפות שיותר קשה למצוא מתרגמים
טל הוכמן:
 אפילו בערבית, קושי של מתרגמים על מקרים שמביאים אנשים מהרחוב, מהבניין ליד, עובדי בניין לתרגם
טל הוכמן:
 אפס סודיות, מספרים אחר כך את הסיפורים המאוד מאוד מורכבים של נשים נפגעות אלימות שמספרות
טל הוכמן:
 הסודיות מופרת לחלוטין
טל הוכמן:
 התרגום כמובן לא מקצועי ומאוד בעייתי, ויש לזה משמעויות גם בהגשת התלונה והמשמעויות אחר כך של איך שהתיק מתגלגל, אז אני גם מופתעת לשמוע ממה שקורה במשטרה
טל הוכמן:
 בגלל שזה לא דבר חדש אני יודעת להגיד שזה משהו שאנחנו מתמודדות איתו כבר הרבה זמן
יואב סגלוביץ':
תיראו, אני רוצה למסגר את האירוע
יואב סגלוביץ':
 אני רוצה היום לנסות לגרום לכולנו להתקדם על כמה דברים
יואב סגלוביץ':
 תקלות יש, אני מניח, במשטרה
יואב סגלוביץ':
 גם היו כשאני הייתי, גם קיימות היום
יואב סגלוביץ':
 אני מניח שצריך לעשות שיח במקום אחר או דברים אחרים
יואב סגלוביץ':
 מה שנשאר לי להגיד, זה תעבירו את המסר הזה לאגף החקירות והמודיעין שיהיה יותר פיקוח ובקרה על כל הנושא של התרגום
יואב סגלוביץ':
 סליחה שאני קוטע את זה ככה
יואב סגלוביץ':
 אני לא רוצה להתפרס פה על כל דבר
יואב סגלוביץ':
 אני רוצה להתפרס על מה שאנחנו מסוגלים כולנו לעשות ביחד ולקדם את העניין הזה שהוא בעייתי
יואב סגלוביץ':
 אם לא ננהל את הדיון הזה פה, כנראה הוא יתנהל רק בארגוני מתנדבים בתוך משרדים שהם מיינדד לעניין הזה כל הזמן
יואב סגלוביץ':
 לא תמיד אפשר להציף את זה אפילו לשיח ציבורי משמעותי כי זה איזושהי פינה של יודעי ח"ן
יואב סגלוביץ':
     כן
רעות שאער:
אני עו"ד רעות שאער מהאגודה לזכויות האזרח
רעות שאער:
 בחיזוק למה שכרגע נאמר, באמת ברווחה, אני לא מדברת על המקלטים שכבר העלו אלא ביחידות העירוניות, גם בערים מעורבות במקומות שיש בהם חלק גדול של אוכלוסייה זרה, חסרת מעמד, פלסטינית, אין עובדות סוציאליות דוברות שפות ואין גם מתרגמים, ואין לזה תקציב
רעות שאער:
 נשים לפעמים מגיעות להתלונן על אלימות, מטופלות על ידי עובדת סוציאלית שלא מסוגלת לתקשר איתן על אף רצונה הטוב, אז נראה לי חשוב מאוד שזה גם יהיה חלק מדיון ההמשך או ממציאת פתרונות
יואב סגלוביץ':
מבחינתי הנגשה שפתית זה א-ב, לא משנה אם זה כרגע במשטרה, במשרד העבודה והרווחה
יואב סגלוביץ':
 זה לא משנה, בכל מקום
יואב סגלוביץ':
 אנחנו מבינים שיש לנו קושי
יואב סגלוביץ':
 עכשיו בואו נראה איך אנחנו מעלים את זה על סדר יום
שירה אהרון:
מילה קטנה סתם מאיזה ניסיון שהיה לי פעם אחת עם מבוטחת צרפתייה, שהשתמשנו פשוט באפליקציית תרגום
יאיר לוי:
ככל שמתרחקים משפות מיינסטרים, התרגומים האלה נעשים הזויים
יואב סגלוביץ':
אנחנו לא רבים פה
יואב סגלוביץ':
 אפשר להיכנס, להגיד שם וזה
שירה אהרון:
אני מבינה, אבל זה יכול להיות איזשהו גישור
שירה אהרון:
      כן, בבקשה
ברברה לנג:
ברברה לנג, נציגה של משרד הבריאות
ברברה לנג:
 יש לנו נוהל שמדבר על הנגשה תרבותית ושפתית
ברברה לנג:
 במסגרת הנוהל הזה הוקם מוקד טלפוני שמתרגם לחמש שפות, כולל תיגרית, ערבית, רוסית
יואב סגלוביץ':
איך הוא עובד, המוקד הזה? טלפוני?
ברברה לנג:
מ-2013 הוא קיים
ברברה לנג:
 ברגע שמישהו מגיע, שזקוק לתרגום, אפשר להרים טלפון למוקד - - -
יואב סגלוביץ':
אבל אם אני עכשיו אישה נפגעת אלימות ונפגעת פגיעה מינית והגעתי לבית החולים לחדר אקוטי, איך אני מביא מתרגם לשם? יש לכם שירותי תרגום לרופא?
ברברה לנג:
טלפוני
ברברה לנג:
 טלפוני תמיד ומשתדלים להיעזר באנשי צוות רפואיים
יואב סגלוביץ':
אין לכם מישהו שאתם יכולים להביא אותו כמתורגמן?
ברברה לנג:
אני יכולה לבדוק את זה
ברברה לנג:
 אני לא בטוחה, אבל הרבה פעמים בתוך המסגרות שלנו - - -
יואב סגלוביץ':
אני אומר משהו כללי
יואב סגלוביץ':
 צריך להנגיש במדינה את היכולת להתקשר לבקש מישהו שיבוא
יואב סגלוביץ':
 זה מה שדומיניץ, ביקשתי ממנה לקחת את זה
יואב סגלוביץ':
 מעבר לכל הדברים הנפלאים שעושים - - -
ברברה לנג:
זה קיים לפחות טלפוני אפשר להשתמש בתרגום טלפוני עם מישהו
ברברה לנג:
 להביא מישהו למקום, שוב, לרוב יש עובדים שדוברים הרבה שפות
יואב סגלוביץ':
המוקד הזה עובד 24/7?
ברברה לנג:
אני אבדוק את זה ואני אחזור אליך
יואב סגלוביץ':
אם המוקד עובד, הייתי אומר כבר, בואו ניתן ליתר המשרדים להתקשר
יואב סגלוביץ':
 אני שואל באמת
ברברה לנג:
אני אבדוק את זה
יואב סגלוביץ':
תיראו, יש את התכנונים ארוכי הטווח שדורשים מכרז ותקציב, ויש דברים שאולי אפשר מחר בבוקר להיעזר, אז אם המוקד שלכם עובד 24/7, אני מניח שגם משרד העבודה והרווחה ישמחו שיהיה להם את המספר הזה אם חסר להם
יואב סגלוביץ':
 בסדר?
יואב סגלוביץ':
יופי, תודה
יואב סגלוביץ':
     אני רוצה לקפוץ במהירות דרכך לביטוח בריאות
יואב סגלוביץ':
 בואו ניגע קודם כל בבעיות ולאחר מכן נשמע עוד התייחסויות על הבעיות אם יש מה להוסיף, ואז נעבור למה אפשר לעשות, בסדר?
אורלי לוינזון-סלע:
יו"ר הוועדה, אם אתה תצליח להתניע את פתרון החסם הזה, אז אני יכולה ממש לפרוש, כי זה באמת אחד החסמים הכי מרכזיים שנשים מתמודדות איתן וגם במקלטים
אורלי לוינזון-סלע:
 אין להן ביטוח בריאות
אורלי לוינזון-סלע:
 הן לא זכאיות לביטוח בריאות ממלכתי, זאת אומרת שאם הן עובדות, ואם הן עובדות באופן חוקי, אז המעסיק יבטח אותן בביטוח בריאות פרטי, מה שנקרא ביטוח עובדים זרים
אורלי לוינזון-סלע:
 הוא לא מושלם
אורלי לוינזון-סלע:
 הוא כולל החרגות, לא מצוין אבל לפחות יש להם איזשהו ביטוח בריאות
אורלי לוינזון-סלע:
 מגיעות למקלט, מפסיקות לעבוד, נפסק להן גם ביטוח הבריאות
אורלי לוינזון-סלע:
 המשמעות היא, וזה מה שהבנו מהמקלטים
אורלי לוינזון-סלע:
 יש מקלטים שיבטחו את הנשים האלה בביטוח בריאות פרטי
אורלי לוינזון-סלע:
 יש כאלה, אני מניחה, שלא
יואב סגלוביץ':
כל אדם במדינת ישראל, גם כשהוא במעמד או חסר מעמד, יש איזשהו ביטוח בריאות כללי
אורלי לוינזון-סלע:
לא
יואב סגלוביץ':
כלום?
אורלי לוינזון-סלע:
חסרי מעמד, לא
יואב סגלוביץ':
אני מגיע עכשיו לבית חולים כי בן הזוג שלי נתן לי מכות
אורלי לוינזון-סלע:
יטפלו
אורלי לוינזון-סלע:
 חדרי מיון מחויבים לתת טיפול מציל חיים, ויעבירו דרישת תשלום למקלט
יואב סגלוביץ':
בהנחה שהוא במקלט
יואב סגלוביץ':
 לא כולם במקלט
אורלי לוינזון-סלע:
אבל המקלט לא אמור לשאת בהוצאות הרפואיות האלה
יואב סגלוביץ':
לא, עזבו, אתם מדברים רק על מקלטים
יואב סגלוביץ':
 אני לא מדבר על מקלטים
נעמה סבתו:
בן אדם שמגיע למיון, מקבל שירותי בריאות ואחרי זה מתקשרים אליו להגיד לו, יש לך חוב של 10,000, 20,000, תלוי
קריאה:
אני אבקש להעלות את חוה וקסמן שנמצאת איתנו בזום, שהיא תוכל לדבר
יואב סגלוביץ':
בבקשה
יואב סגלוביץ':
 נעשה רגע הפסקה ונשמע רגע את המצב המשפטי לגבי הנושא של הבריאות
אורלי לוינזון-סלע:
אני כן אבקש להשלים את המשפט גם לגבי הילדים, כי יש לנו גם ילדים במקלטים
אורלי לוינזון-סלע:
 באופן כללי ילדים חסרי מעמד זכאים להשתתף בהסדר מאוחדת
אורלי לוינזון-סלע:
 זה הסדר שמאפשר להם להיות מבוטחים בקופת חולים מאוחדת, רק הילדים עד גיל 18, בתשלום חודשי מסוים
אורלי לוינזון-סלע:
 כשאישה נכנסת למקלט עם הילדים שלה, אז אנחנו מבינות שהמקלטים יישאו בתשלום של הילדים כדי שהילדים ימשיכו להיות מבוטחים, אבל אם יש לאישה חובות למאוחדת, המקלט לא ישלם את החובות ולכן גם הילדים לא יהיו מבוטחים, זאת אומרת שיש לנו מצבים של נשים וילדים שנמצאים במקלטים והם לא מבוטחים
אורלי לוינזון-סלע:
 המצבים האלה, גם כשמדובר בנשים שאינן נפגעות אלימות יכולים להיות גם מחוץ למקלטים, אבל אני מתרכזת כרגע במצב במקלטים
נעמה סבתו:
אני אשמח לחדד לגבי פלסטיניות שהן לא יכולות לבטח את הילדים שלהן
נעמה סבתו:
 ההסדר הזה, הפלסטיניות מוחרגות ממנו
נעמה סבתו:
 הייתה לי אישה שהיא ילדה
נעמה סבתו:
 בית החולים לא הסכים לשחרר אותה כי אין לילד ביטוח בריאות
נעמה סבתו:
 האישה לא יכולה להסדיר ביטוח בריאות
נעמה סבתו:
 בסוף אנחנו שילמנו ביטוח תייר לילד, שזה הרבה כסף ומעט שירות
נעמה סבתו:
 גם בהקשר הזה של ההסדר לילדים, נשים פלסטיניות מוחרגות ממנו
יואב סגלוביץ':
יש פה גם הבדל משפטי שהוא מעבר למישהו שהגיע ממקום שאין - - -
נעמה סבתו:
כן, אבל אני אומרת, נשים פלסטיניות שנמצאות פה עם היתר בגלל רדיפה
נעמי שניידרמן:
אפשר לחדד גם בנושא העלויות? קודם כל זה נכון
נעמי שניידרמן:
 אנחנו גם פגשנו את הנושא של נשים פלסטיניות, שזה פשוט באמת שקופות לחלוטין למערכת, אבל אני רוצה לתת מבט מהשטח על הנושא של הביטוח בריאות
נעמי שניידרמן:
 קודם כל באמת העמותה שאני מנהלת נושאת בעלויות אודות לתרומות
יואב סגלוביץ':
רק תזכירי לי את העמותה, אני מתנצל
נעמי שניידרמן:
עמותת "אישה לאישה", מפעילה מקלט ודירות מעבר
נעמי שניידרמן:
 אני חושבת שמדינת ישראל צריכה לקחת אחריות בריאותית על נשים שהגיעו למצב שהן כבר מגיעות למקלט, ואם לחדד את זה, איך אפשר בכלל לעבור איזשהו שיקום מפוסט טראומה של אלימות כשברקע יש חרדה שחלילה יקרה משהו בריאותי?
יואב סגלוביץ':
אני הטעיתי בשאלה הראשונה
יואב סגלוביץ':
 אני אמקד את זה כמו שאתם אמרתם, על הסיפור של נשים שנמצאות במקלט, נשים וילדיהן, מה המצב
נעמי שניידרמן:
אני רוצה רק להגיד, גם הביטוח הפרטי לא תמיד נגיש
נעמי שניידרמן:
 הייתה תקופה שקופת חולים מאוחדת לא נתנה את הכיסוי הזה
נעמי שניידרמן:
 רק עכשיו זה חזר
יואב סגלוביץ':
היום כן
נעמי שניידרמן:
כן, אבל לסירוגין
נעמי שניידרמן:
 אי אפשר אף פעם לדעת בביטחון שאפילו יש את השירות הזה בכסף
נעמי שניידרמן:
 דבר נוסף, זה שאישה שמגיעה כשאין לה ויזה מאיזושהי סיבה, לפעמים עקב האלימות, למשל אישה שנמנעה ממנה הסדרת המעמד שלה כחלק מהאלימות, לא יכולה לבטח את עצמה
נעמי שניידרמן:
      נמצא פה מישהו מרשות האוכלוסין? אהלן, בוקר טוב
נעמי שניידרמן:
 רק להגיד שבפעמים שהיה לנו איזשהו קשר אישי, זה מאוד עזר לנו לזרז הליכים
נעמי שניידרמן:
 אם היה לנו איזשהו רפרנט, יש לנו ניסיון מאוד טוב עם זה בנושא של אמנת הבנקים
נעמי שניידרמן:
 אם יכולה להיות איזושהי דמות שפונים אליה, זה לא הרבה נשים
נעמי שניידרמן:
 הדבר האלמנטרי הזה שאפשר יהיה לפחות את הסטטוס קוו לשמר, שאני אוכל ללכת ולקנות ביטוח רפואי לאישה שהגיעה, ולא להיות בסיטואציה שיושב לי תקציב שגייסתי אותו מתרומות, ואני אפילו לא יכולה להשתמש בו כי הביורוקרטיה תוקעת את העניין
נעמי שניידרמן:
 זאת ממש בקשה שלנו לאיזשהו תכלול של התקשורת, כך שיהיה לנו רפרנט ברשות האוכלוסין וההגירה, וכמובן הנושא הזה צריך להיטמע בתוך סל השירותים
נעמי שניידרמן:
 אין סיבה שתורמים מארצות הברית יממנו ביטוח בריאות לנשים שחוו כאן בארץ אלימות
ינאי קרנצלר:
אני אשמח אם אפשר גם להוסיף
ינאי קרנצלר:
 אני ינאי מרופאים לזכויות אדם, המרפאה הפתוחה לחסרי מעמד
ינאי קרנצלר:
 רק מבחינת הבעייתיות בהיעדר ביטוח בריאות
ינאי קרנצלר:
 ההשפעה של זה על העמקת הסכנה לאלימות, אם ביטוח הבריאות שלי או היכולת לשלם את הביטוח הוא על סמך זה שבן הזוג שלי עובד, אז זה מעמיק את התלות שלי, והתלות כמובן מעמיד אותי בסכנה
ינאי קרנצלר:
 כמו כן אם אין לי ביטוח בריאות, אז אני זקוק לקבל מענה רפואי בבטרם, ואז זה אומר שאני לא יכול ללכת למקום גיאוגרפי שהוא יותר צנוע, יותר בטוח עבורי
ינאי קרנצלר:
 כמובן שזה מעמיק את יחסי התלות
ינאי קרנצלר:
     אני יודע שאנחנו רוצים להישאר בתוך גבולות הגזרה של מקלטים, אבל יש אלימות שלא מקנה לי זכאות למקלט
ינאי קרנצלר:
 יש אלימות כלכלית
ינאי קרנצלר:
 התלות שלי במצב הכלכלי, קורת הגג שלי תלויה בכניסה להיריון
ינאי קרנצלר:
 זה גם סוג של אלימות
ינאי קרנצלר:
 מגיעים אלינו למרפאה הפתוחה אישה שלא מסוגלת לנשום, כאבי חזה
ינאי קרנצלר:
 אחרי ראיון עם האחות היא אומרת, אני מקיימת יחסי מין עם בן הזוג שלי כי זאת הדרך היחידה לקבל קורת גג
ינאי קרנצלר:
 גם אין לה ביטוח בריאות במידה והיא מפרה את ההסכם הזה, אז העמקת הסיכון לאלימות והפגיעות בעקבות היעדר ביטוח בריאות הוא עצום
יואב סגלוביץ':
אין בכלל שאלה שהדיון הזה הוא ממוקד, כי הוא לא כולל את כל הבעיות
יואב סגלוביץ':
 העדפתי למקד אותו כי אם אנחנו נלך סביב, אז יהיה דיון ויהיה עוד דיון, יהיה עוד דיון, יהיה עוד דיון
יואב סגלוביץ':
 זה לא אומר שלא יהיו עוד דיונים על ההיבטים היותר רחבים, אבל זאת הסיבה היחידה
יואב סגלוביץ':
 ברור לי לגמרי שההיקף הוא יותר גדול
יצחק בן ישראל:
אני יכולה להוסיף משהו ממש בהקשר הזה?
יצחק בן ישראל:
אני עו"ד רחל פיש בן ישראל
יצחק בן ישראל:
 אני עובדת במרכז לסיוע משפטי לעולים של התנועה הרפורמית
יצחק בן ישראל:
 אנחנו מטפלות בהמון נשים נפגעות אלימות שהן אימהות לילדים ישראלים, כלומר האימהות עצמן הן נפגעות אלימות חסרות מעמד
יצחק בן ישראל:
 יש להן ילדים אזרחי ישראל, והאבות, חלקם בתמונה, חלקם לא בתמונה
יצחק בן ישראל:
 הנשים האלה הרבה פעמים מגיעות למקלט, נתקלות גם בכל הבעיות שעלו
יצחק בן ישראל:
 הפרספקטיבה היא אחרת בגלל שיש להן ילדים שהם אזרחי ישראל
יצחק בן ישראל:
      מה שאני רוצה להדגיש פה זה שרשות האוכלוסין וההגירה התחייבה בעבר לטפל בבקשות הומניטריות של נשים כאלה להסדיר מעמד כדי שהן יוכלו להיות עם ביטוח בריאות ותנאים סוציאליים וכל הדברים שהן צריכות כדי לפרנס את הילדים שלהן, ולדאוג לעצמן ולהשתקם, שהם יזרזו את הטיפול באוכלוסייה הזאת, וזה לא קורה
יצחק בן ישראל:
 הן מחכות שנתיים ויותר להחלטות, בדרך כלל החלטות שליליות והן צריכות להתחיל בערכאות משפטיות שלוקחות זמן וכסף
יצחק בן ישראל:
     עוד דבר שאנחנו ביקשנו בעבר זה לתת להן איזשהו מעמד זמני בזמן שהן מחכות
יצחק בן ישראל:
 יש להן ילדים שחיים פה, הרבה פעמים אבא פה שהוא אזרח ישראלי והן לא יכולות לפרנס ולטפל בילדים שלהן ברמה הכי בסיסית, אז גם ברמת המקלט וגם ברמה שאחרי צריך להוסיף את הנקודה הזאת שיש גם נשים חסרות מעמד שיש להן פה ילדים אזרחים ישראלים שבאמת לא הצליחו לסיים או להתחיל הליך זוגיות בעקבות אלימות פיזית, מינית, כלכלית, הגירתית, שמשרד הפנים מכיר את התופעה הזאת
שירה אהרון:
סליחה, אפשר?
יואב סגלוביץ':
את זוכרת מה אמרתי בהתחלה? אני בכוונה ממקד את זה
יואב סגלוביץ':
 תאמינו לי, על כל הנושאים האלה יש לי מה להגיד אבל אני לא רוצה
שירה אהרון:
פשוט בגלל שאני מביטוח לאומי ואני מטפלת בשירותי בריאות, אני רוצה להבין את הדיוק כאן, כי ילדים קטינים שהם אזרחים, הם חייבים לקבל שירותי בריאות אם הם בנעלי אזרח מעל גיל 18
יצחק בן ישראל:
אני מדברת על האימהות
שירה אהרון:
אבל דיברת על טיפול של הילדים, לא?
יצחק בן ישראל:
הילדים מבוטחים
שירה אהרון:
הבנתי
נעם גרדין:
אני רוצה רק להוסיף לעניין של בריאות נשים
נעם גרדין:
 אני אגיד את זה מאוד ממוקד
נעם גרדין:
 נעם מהמטה למאבק בסחר בנשים ובזנות
נעם גרדין:
 אני אגיד שהנושא של בריאות נשים גם למי שיש איזשהו ביטוח, הוא לא מכסה בצורה מספקת את העניין של מחלות מין, הפלות ויכולת לנגישות לבריאות, דיסקרטית
יואב סגלוביץ':
שמירת הריון, הרבה דברים
נעם גרדין:
כן, אבל זה מסכן חיים
נעם גרדין:
 אנחנו פוגשות נשים שהגיעו למצבים מסכני חיים כי הן לקחו כדורים או עשו כל מיני פעולות להפלות פיראטיות, לכן אני רגע אומרת ספציפית
נעם גרדין:
 ביטוח בריאות לאוכלוסייה הזאת של הנשים שאנחנו מדברות עליהן, זה חייב לכלול את זה, אחרת הן יכנסו למצבים מסכני חיים וצריך להבין שהן חשופות לאלימות מינית, אז האחוז של החשיפה למחלות מין או סיכון למחלות מין ולרצון בהפלות או במעקבי היריון הוא הרבה יותר גבוה
שרית פוזן:
היושב-ראש, אם אפשר להגיב לעניין שדיברו על רשות האוכלוסין וההגירה, לעניין ההומניטרי, אני אשמח להתייחס
יואב סגלוביץ':
לא יושב פה מישהו שלא יתייחס למשהו שחשוב לו, אבל אני רוצה פשוט לא לאבד את הקשר
יואב סגלוביץ':
     דלית הסבה את תשומת ליבי לדיון שהיה פה בדצמבר 2021 לגבי הנושאים של הבריאות, ואני אקריא משהו אחד
יואב סגלוביץ':
 תיכף נעלה את משרד הבריאות על הזום, אבל חוזר מנכ"ל 168, אני מקריא מדיון שהיה פה, ממכתב שניתן פה על ידי משרד הרווחה והביטחון החברתי, אז אשמח אם תתייחסו לזה אחר כך
יואב סגלוביץ':
 נכתב כמענה להמלצות ועדת מור יוסף ו"המשרד התחייב למענים השונים בכפוף להעברת 10 מיליון שקלים ממשרד האוצר"
יואב סגלוביץ':
 משרד האוצר נמצא פה, נכון? "ובכפוף להסדרת נושא הביטוח הרפואי באמצעות משרד הבריאות
יואב סגלוביץ':
 בפועל נושא הביטוח הרפואי לא הוסדר, אולם משרד הרווחה מעניק בכל זאת את המענים מתקציבו השוטף כפי שיפורט בטבלה בהמשך"
יואב סגלוביץ':
 אני עוצר פה
יואב סגלוביץ':
 זה דיון שהיה בדצמבר 2021
יואב סגלוביץ':
 נשמע את משרד הבריאות ואז נראה איזה פתרונות ניתנו, ונעבור אחר כך לשלב הפתרונות גם אם הם לא מושלמים, לראות איפה אנחנו עומדים ומה עוד אפשר לעשות, בסדר?      אני מברך את חבר הכנסת רם בן ברק שבא לסייע לי
יואב סגלוביץ':
 הוא ראה שאני פה במצוקה
יואב סגלוביץ':
      חוה וקסמן ממשרד הבריאות תעלה בזום והנושא הוא באמת הנושא של הבריאות והטיפולים לנשים במקלטים, להם ולילדיהן מבחינת בריאות
חוה וקסמן:
בוקר טוב, אני מתנצלת, המצלמה אבדה לי ופתאום הפסיקה לעבוד
חוה וקסמן:
 חוה וקסמן, אני מנהלת המחלקה לטיפול באוכלוסייה חסרת ביטוח באגף רפואה קהילתית, חטיבת הרפואה
חוה וקסמן:
 אני מבקשת ברשותך, יו"ר הוועדה, רק להתייחס לגבי הנגשה שפתית התייחסות קצרה
חוה וקסמן:
 יש לנו מוקד תרגום רק לגורמים רפואיים, לבתי חולים ממשלתיים ולשכות בריאות
חוה וקסמן:
 קופות חולים ובתי חולים שלא ממשלתיים, רק מי שחתם איתנו על הסכם, למספר שפות: ערבית, רוסית, תיגרינית, אמהרית וצרפתית
חוה וקסמן:
 המוקד פועל כל השבוע מימי א' עד ה' מ-08:00 עד 20:00 וימי שישי מ-08:00 עד 13:00
יואב סגלוביץ':
אני מבין שזה רק לבתי החולים הממשלתיים
חוה וקסמן:
לא רק ממשלתיים
חוה וקסמן:
 ממשלתיים, קופות החולים וכאלה שהם לא ממשלתיים שחתמו איתנו על הסכם
יואב סגלוביץ':
יש אפשרות להרחיב את זה אם תירצו?
חוה וקסמן:
אני יכולה לבדוק
יואב סגלוביץ':
אז דומיניץ
דינה דומיניץ:
רשמתי
חוה וקסמן:
לגבי הזכאות לשירותים רפואיים לאותן פליטות, יש מספר שירותים – שירותי מרפאה ראשונית, מרפאת טרם בדרום תל אביב, שירותי בריאות הנפש במרפאת רות
חוה וקסמן:
 השירות הזה בפריסה ארצית, גם בחיפה וגם בירושלים, גם באילת
חוה וקסמן:
 מעקבי היריון ומעקבים לאחר לידה בתינוק והגיל הרך, בטיפות החלב של המדינה
חוה וקסמן:
 יש 11 מרכזים אקוטיים בחדרי המיון בארץ, שם מעניקים מענה רפואי ונפשי על ידי צוות רב-תחומי הכולל עו"ס המלווה את האישה, ואם יש צורך בתלונה משטרתית מערבים את המשטרה
חוה וקסמן:
 מרפאת לוינסקי בתל אביב, מרפאה שמטפלת במחלות זיהומיות ומחלות מין
חוה וקסמן:
 במקרים דחופים ומורכבים כמובן שהן זכאיות לפנות לחדרי המיון בישראל לפי חוק זכויות החולה
חוה וקסמן:
     לגבי ילדים, ילדים מבוטחים בהסדר מאוחדת על פי חוזר מנכ"ל
חוה וקסמן:
 אני תיכף אתייחס גם לאי תשלום של ההורים
חוה וקסמן:
 לפי מה שהבנתי, כשאישה נכנסת למקלטים והיא לא שומרת על הרצף הביטוחי שלה, אני מבינה לפי מה שכתוב בנייר העמדה שהרווחה מממנת את הטיפול הפרטי או רוכשת הסדר ביטוח
יואב סגלוביץ':
אני רואה פה את תנועות הראש
יואב סגלוביץ':
 זה לא המצב
תמר להבי:
למשרד הרווחה אין את היכולת לממן את הביטוחים הרפואיים
תמר להבי:
 זה גם לא בתחום אחריותו
תמר להבי:
 כמובן שכשיש מצבים הומניטריים אנחנו מנסים לסייע כמה שיותר, אבל זה לא הפתרון
תמר להבי:
 הפתרון חייב להיות של משרד הבריאות
תמר להבי:
 זה גם הוחלט בוועדה הבין-משרדית ב-2017
תמר להבי:
 משרד הרווחה לא אחראי על ביטוחי בריאות
יואב סגלוביץ':
חוה, ברשותך, אם אפשר לעצור רגע
יואב סגלוביץ':
 אני רוצה רגע לנסות לסגור איזושהי פינה ביחד
יואב סגלוביץ':
 יש פה את הוועדה הבין-משרדית של משרד העבודה והרווחה? נציג של הוועדה הבין-משרדית לאלימות במשפחה נמצא פה?
תמר להבי:
לא
תמר להבי:
 יש פה נציגה של אלימות במשפחה
תמר להבי:
 היא לא חברת ועדה אבל היא מעודכנת לגבי הוועדה
יואב סגלוביץ':
 אני רוצה פה לחדד את העניין
יואב סגלוביץ':
 ההחלטה היא, גם אני זוכר אותה, שזה אחריות של משרד הבריאות
יואב סגלוביץ':
 אני מבין שמבחינתך זה לא נכון, בזווית שלך, חוה
יואב סגלוביץ':
 זה נכון מה שאני שואל?
חוה וקסמן:
לא
חוה וקסמן:
 השאלה היא שבעצם אותה אישה, אם היא מועסקת על פי חוק צו עובדים זרים, היא מבוטחת על ידי המעסיק שלה
חוה וקסמן:
 ברגע שהיא נכנסת למקלטים, לפי מה שאני ראיתי בנייר העמדה, כשהמעסיק מפסיק לה את הביטוח, השאלה היא, ופה אני מעלה את זה, האם משרד הרווחה, כי לנו אין תקציב
יואב סגלוביץ':
התשובה היא לא
יואב סגלוביץ':
 משרד הרווחה אומר לא, אתם אומרים לא
יואב סגלוביץ':
 בסוף יש שם את אותה אישה שאין לה ביטוח בשלב הזה
יואב סגלוביץ':
 אני רוצה לעצור פה
יואב סגלוביץ':
 הרי בסוף לא נגיע לזה כאן
יואב סגלוביץ':
 אני רוצה כן לקבוע שמשרד העבודה ומשרד הבריאות ישבו שבוע הבא ועד ה-20 ביולי אנחנו מקבלים תשובה, כי יש החלטה
תמר להבי:
משרד העבודה והרווחה או הרווחה והבריאות?
יואב סגלוביץ':
משרד הרווחה עם משרד הבריאות
תמר להבי:
משרד הרווחה ישמח מאוד לשבת עם חוה וקסמן ולהסדיר את הנושא
יואב סגלוביץ':
הבקשה שלי היא פשוט שזה יוסדר ונקבל תשובה לוועדה
יואב סגלוביץ':
 אני חושב שאם נגיע לעניין הזה, כבר נתנו לא קפיצה, איזושהי קפיצונת, מה גם שהקראתי קודם את המסמך שעלה בדצמבר 2021
יואב סגלוביץ':
 אני מבקש לקבל
יואב סגלוביץ':
 אני רוצה לטרטר אף אחד
יואב סגלוביץ':
 מבחינתי תשובה לוועדה, לדלית, תספק אותי בהחלט, שאני אדע שזה הסתיים
יואב סגלוביץ':
     מה שאני מבקש, חוה, את ומי שצריך במשרד הרווחה תשבו ותסגרו את העניין כי אני מכיר את ההחלטה, רק בואו תיראו
יואב סגלוביץ':
 בסוף זה סיפור של מקור תקציבי
יואב סגלוביץ':
 זה לא סיפור של תפיסות עולם ואידיאולוגיה, אז הבקשה שלי, חוה, תשבו ועד ה-20 בחודש נקבל תשובה לוועדה
ינאי קרנצלר:
לדעתי זה חשוב לחדד שבאמת הפתרונות הפרטניים הם טובים
ינאי קרנצלר:
 זה לא מתוך זלזול, אבל הבעיה העמוקה המבנית פה היא שאין הסדר ביטוחי
ינאי קרנצלר:
 אין ביטוח בריאות לאוכלוסייה הזו, אז הן נקלעות למצוקה
יואב סגלוביץ':
עוד פעם, צר עולמי כעולם נמלה היום
קריאה:
אפשר לקבל החלטה גם בנושא של - - -
יואב סגלוביץ':
אל תתבלבלו, אני ממלא מקום של יושב-ראש הוועדה ואין לי תפקיד ביצועי, אבל כשרואים משהו, התפקיד שלי הוא של פיקוח ובקרה על עבודת הממשלה
יואב סגלוביץ':
 מהמקום הזה אני נכנס
יואב סגלוביץ':
 אמרתי בהתחלה, השולחן הזה הוא שולחן, וגם זום מי שנמצא, חוה, הוא שולחן של רוחשי טוב, אבל בואו נראה שאנחנו פותרים את העניין
יואב סגלוביץ':
 לא נפתור את העניין הזה, עד ה-20 בחודש נדע ואז גם אני אדע מה נכון לעשות, איך אני צריך לפעול, אבל אני חושב שאפשר
יואב סגלוביץ':
 זה שולחן של רוחשי טוב, זה ההגדרה, ולכן יישבו שני המשרדים ועד ה-20 בחודש נקבל תשובה לפחות לזה, לאותה אישה שנכנסה למקלט
יואב סגלוביץ':
      חוה, בואי נמשיך
חוה וקסמן:
באותה נשימה, גם אותם ילדים בהסדר מאוחדת, שהטענה היא שבעצם אם ההורים לא שילמו את הביטוח והביטוח הופסק, על פי חוזר מנכ"ל יש שישה חודשים שאם ההורה לא שילם ו/או 30 ימי התראה שלא שולמו, לא הוסדר התשלום, אז ההסדר מופסק
חוה וקסמן:
 גם פה ידוע לי שהרווחה במספר מקרים גם פונה אליהם ומבקשת - - -
יואב סגלוביץ':
חוה, אני אומר עוד פעם, אם היית פה אז הייתי מרגיש יותר נוח אפילו לקטוע אותך, אבל בואו נסכם שאתם יושבים ופותרים את העניין, כי יש כבר החלטות בעניין שפשוט לא בוצעו, אז בואו נפתור את זה, מה גם שזה יהיה קל לפתור את זה לדעתי
יואב סגלוביץ':
 אני אגיד מילה אחת על פוליטיקה
יואב סגלוביץ':
 נראה לי ששר הבריאות במדינת ישראל זה ארבל, ושר הרווחה מרגי
יואב סגלוביץ':
 נראה לי שהם יסתדרו עם הפתרון, ואם לא אז נדע עד ה-20 בחודש
רחל פוסטולובסקי:
סליחה, רק דבר אחד
רחל פוסטולובסקי:
 האם אפשר באותו מפגש שבין משרד הבריאות והרווחה לבדוק את הנושא של בריאות הנפש? כי בקהילה בריאות הנפש לא נותן שירות לאנשים האלה
רחל פוסטולובסקי:
 אין מעקב אחרי אנשים במעקב פסיכיאטרי
יואב סגלוביץ':
תיראו, אין לי בעיה שינסו בכל הזדמנות, בכל פגישה, אבל אני רוצה את זה לסגור
יואב סגלוביץ':
 אם צריך לעשות דיון נוסף על נושא של בריאות נפש - - -
חוה וקסמן:
בוודאי שיש שירות לבריאות הנפש
קריאה:
השירותים הם מאוד מוגבלים כיום
חוה וקסמן:
בריאות הנפש קיים מ-2019
יואב סגלוביץ':
חברים, פה אנחנו עוצרים
יואב סגלוביץ':
 עד עכשיו היה שיח פתוח
יואב סגלוביץ':
 אני ממוקד לגמרי באירוע הזה
יואב סגלוביץ':
 יש בעיות נוספות, נטפל בהן בהזדמנות אחרת
תמר להבי:
חשוב לי להבהיר, זה שמשרד הרווחה לאורך השנים נכנס לוואקום הזה בגלל - - -
תמר להבי:
זה לא אומר שזה אחריות שלנו
תמר להבי:
אין לנו את התקציב לזה, וחוה אמרה כמה פעמים, משרד הרווחה
יואב סגלוביץ':
לא הייתי מעלה את זה אם לא היה את הפרוטוקול מ-2021
יואב סגלוביץ':
 אני סומך על האנשים, בעלי המקצוע המצוינים שנמצאים ואני מניח שימצאו פתרון לעניין הזה בפגישה אפילו קצרה, כי כבר החלטות התקבלו
יואב סגלוביץ':
 הן לא התקבלו במסגרת המשרדים
יואב סגלוביץ':
 הן התקבלו כבר מזמן בוועדות בין-משרדיות עם החלטת ממשלה
יואב סגלוביץ':
 מצד שני גם לא רוצה לפתוח
יואב סגלוביץ':
      חוה, יש עוד משהו שהוא לא קשור לאותה פגישה שתפתרו את כל הבעיות?
חוה וקסמן:
לא, אני רק רוצה להתייחס לביטוח בריאות
חוה וקסמן:
 המשרד עשה עבודת מטה ופרסם מכרז לביטוח חסרי מעמד שאינם ברי הרחקה
חוה וקסמן:
 מצער, אבל לא היו מציעים
חוה וקסמן:
 כעת אנחנו עובדים על איזשהו פתרון ביטוחי לגיל השלישי, כאשר אותה אוכלוסייה מתחת לגיל השלישי, ברובה אוכלוסייה עובדת, יכולה לעבוד ויכולה להיות מבוטחת על ידי המעסיק
יואב סגלוביץ':
רק שאלה, חוה, שהיא לא קשורה לדיון הזה, אבל סתם זה מסקרן אותי
יואב סגלוביץ':
 כשאין מציעים, תיראי למשרד הבריאות יש הרבה מנופים
יואב סגלוביץ':
 אם הם לא מציעים אז אפשר לעשות קשיים במקומות אחרים
יואב סגלוביץ':
 אני לא רוצה להישמע חס וחלילה כאילו פה מאיימים על קופות החולים או על גורם אחר, אבל אפשר לייצר מנופים עליהם
חוה וקסמן:
זה לא אומר שהשארנו את זה בצד, הנחנו את זה והכנסנו את זה למגירה
חוה וקסמן:
 ממש לא
חוה וקסמן:
 יש עיסוק שוטף ושיח בין-משרדי על הסוגיה הזאת
יואב סגלוביץ':
מה לוח הזמנים שקבעתם?
חוה וקסמן:
כרגע אנחנו עוסקים מאוד בהסדר הביטוחי לגיל השלישי
חוה וקסמן:
 אני מניח שברגע שנסיים את זה נתחיל למצוא איזשהו פתרון גם עבור אותה קבוצת גיל
יואב סגלוביץ':
למה אי אפשר במקביל?
חוה וקסמן:
אפשר לבדוק
יואב סגלוביץ':
עם מי צריך לבדוק את זה? אני פשוט לא מכיר
חוה וקסמן:
זה שיח בין-משרדי
חוה וקסמן:
 זה לא רק תלוי במדיניות פנים של המשרד
חוה וקסמן:
 זה תלוי בהרבה מאוד גורמים, גם משרד האוצר, גם משרד המשפטים
חוה וקסמן:
 בייחוד משרד האוצר והמשפטים ואנחנו
יואב סגלוביץ':
דומיניץ, לדעתי את תצטערי שהגעת לפה היום
קריאה:
מפילים הכול עליה
יואב סגלוביץ':
לא מפילים, חס וחלילה
יואב סגלוביץ':
 פשוט אומרים לי שיח בין-משרדי
דינה דומיניץ:
יש גם בג"ץ שתלוי ועומד בעניין הזה
יואב סגלוביץ':
כן עלו פה כמה דברים
יואב סגלוביץ':
 אם זה כבר עלה בצורה הזאת, אני חושב, חוה, שאפשר לעשות משהו ולהיעזר גם בשולחן הזה
יואב סגלוביץ':
 ברור לגמרי שלא צריך להיעזר בכנסת בדברים מן הסוג הזה כי יש משרדים ממשלתיים